मैसूरु के पास हुआ हादसा, मृतकों में 2 बच्चे भी शामिल
कर्नाटक में सोमवार को एक कार और बस की टक्कर में दो बच्चों सहित दस लोगों की मौत हो गई। घटना मैसूरु के पास तनरसिंहपुरा की है। 10 people including two children dead in an accident between a private bus and a car near Tirumakudalu-Narasipura: Seema Latkar, SP Mysuru
कर्नाटक में सोमवार को एक कार और निजी बस की टक्कर में दो बच्चों सहित दस लोगों की मौत हो गई। घटना मैसूरु के पास तनरसिंहपुरा की है। कार में सवार लोगों में तीन व्यक्ति घायल हैं। उसे इलाज के लिए पास के अस्पताल में भर्ती कराया गया है। कार में ड्राइवर सहित कुल 13 लोग सवार थे।
SP सीमा लातकर ने बताया कि हादसे में इनोवा कार बुरी तरह क्षतिग्रस्त हुई है। मरने वाले 9 लोग बेल्लारी के और ड्राइवर मैसूर का रहने वाला था। मैसूरु शहर से 35 किमी दूर कुर्बुर गांव के पास यह दुर्घटना हुई। 
एक पुलिस अधिकारी ने बताया कि कहा कि मृतक बल्लारी जिले के सांगनाकल्लू के रहने वाले थे। वे वे बीआर हिल्स से एक इनोवा कार में लौट रहे थे। उन्होंने कार किराए पर ली थी। मैसूरु से उन्हें शाम की ट्रेन से बेल्लारी लौटना था। उनके पास ट्रेन के टिकट भी थे। 
घायलों में एक की हालत गंभीर
बताया जा रहा है कि निजी बस कोल्लेगला की ओर जा रही थी। हादसे में घायल हुए तीनों लोगों को चामराजनगर अस्पताल में भर्ती कराया गया है। अधिकारी ने कहा कि उनमें से एक की हालत गंभीर है, जबकि दो की हालत स्थिर है। फायर और इमरजेंसी कर्मियों ने स्थानीय लोगों की मदद से स्प्रेडर और मेटल कटर का उपयोग करके कार को काटा। इसके बाद शवों को बाहर निकाला। पुलिस ने कहा कि मामला दर्ज कर लिया गया है और आगे की जांच की जाएगी।
परिजन को 2-2 लाख रुपए मदद 
​​​​​​​कर्नाटक के CM सिद्धारमैया ने घटना पर दुख जताया। उन्होंने मृतकों के परिजन को 2-2 लाख रुपए मदद की घोषणा की है। साथ ही घायलों का मुफ्त इलाज करने के निर्देश दिए हैं।
रविवार को कोप्पल जिले में हादसे में 6 लोगों की मौत हुई थी
कर्नाटक के कोप्पल जिले में रविवार को एक इंडिका कार की ट्रक से टक्कर में 6 लोगों की मौत हो गई थी। पुलिस ने कहा कि यह घटना कोप्पल जिले के कुश्तगी तालुक में कालाकेरी के पास हुई। कार सवार विजयपुर से बेंगलुरु जा रहे थे। इंडिका कार का टायर फट गया जिससे यह एक ट्रक में जा घुसी।